club529205
Кару нӧкӧрлӧр! Бис бастырагыс билерис: Алтай тил јанынаҥ бӱгӱнги айалга коомой. Кӧп алтай улус алтай тилди оҥдобой до јат, кӧптӧри јамандыра оҥдоп то турган болзо, алтай тилле тузаланбай јат, кӧптӧри алтай тилге аайы-бажы јок оҥор сӧстӧр кожуп куучындажат. Су-алтай тилдӱ улус бӱгӱн сӱрекей ас, деп чокым айдар керек. 

Је ондый да болзо, калганчы јылдарда алтай культура, ол тоодо алтай тил, араайынаҥ орныгат. Јаш улус бойыныҥ тилиниҥ олордыҥ јӱрӱминде јаан учурын айлап, тӧрӧл тилиле јилбиркеп баштаганы јарт корӱнет.

Слер байла Википедия деген сайтла ӱзегер јакшы таныш. Кана-кандый таныш эмес немени билип аларга ол эптӱ ле тузалу сайт. Је Википедия јаҥыс ла орус ла английский тилдерле чыкпай јат. Анайда ок бӱгун башкир, татар, чуваш, бурят, калмык, карачай, тувин ле о.ӧ. тилдерле бичилген википедиянныҥ статьялары чыгып, айдылган тилдердиҥ ӧзӱмине јаан тузазын јетирет.

Алтай Википедияныҥ чыгатан ӧйи база келди. Бу проектти баштап апарар улус керек. Кем јӧп, аргазы бар, меге (Солтой Тугудинге) бичигер.